Държавен вестник, бр. 90, 2016 г., стр. 69

БРОЙ  90	
Д Ъ Р Ж А В Е Н  В Е С Т Н И К 	
СТР.  69  
3.1.1.7. анестезиологичен апарат, анестезиоло­
гични изделия съгласно изискванията на Наредба 
№ 10 от 2010 г. за утвърждаване на медицински 
стандарт „Анестезия и интензивно лечение“;
3.1.1.8. необходими медицински изделия, спе­
цифични за дейността гръдна хирургия;
3.1.1.9. ползваната апаратура подлежи на 
периодичен контрол за качество, изправност и 
безопасност; 
3.1.1.10. използваната стерилизация за нуждите 
на хирургичните специалности е централна и 
локална; всяка операционна зона трябва да раз­
полага с възможност за локална стерилизация. 
3.1.2. Допълнителни условия за осигуряване 
на високо качество на медицинските дейности. 
3.1.2.1. Лечебното заведение, в което е раз­
положено клиника/отделение по гръдна хирур­
гия от трето ниво на компетентност, трябва да 
разполага със:
3.1.2.1.1. клинична лаборатория от второ или 
трето ниво на компетентност на територията на 
лечебното заведение; 
3.1.2.1.2. микробиологична лаборатория в 
структурата на лечебното заведение или по 
договор на територията на населеното място;
3.1.2.1.3. лаборатория по патофизиология на 
дишането;
3.1.2.1.4. структура за бронхоскопия и езо­
фагоскопия; 
3.1.2.1.5. структура по образна диагностика 
с възможности за стандартни рентгенови из­
следвания, контрастни изследвания, ехография 
и изследвания на съдовете;
3.1.2.1.6. апарат за компютърна томография 
(КТ), както и апарат за магнитнорезонансна 
томография (МРТ) на територията на населе­
ното място, като се осигури 24-часов достъп, 
включително в условията на спешност;
3.1.2.1.7. лечебното заведение трябва да раз­
полага с възможност за достъп до структура по 
обща и клинична патология – за цитологични, 
патохистологични и експресни хистологични из­
следвания, на територията на населеното място;
3.1.2.1.8. вирусологична лаборатория в струк­
турата на лечебното заведение или по договор 
на територията на населеното място;
3.1.2.1.9. отделение/клиника за интензивно 
лечение от трето ниво на компетентност в 
структурата на лечебното заведение. 
3.2. Изисквания за персонал:
3.2.1. В структурата работят най-малко шести­
ма лекари, от които най-малко трима трябва да 
са с придобита специалност по гръдна хирургия.
3.2.2. Началникът на клиниката/отделението 
трябва да притежава специалност по гръдна 
хирургия и най-малко 10-годишен опит след 
придобиване на специалността, както и да из­
вършва предимно (>50 %) операции с „много 
голям“ и „голям“ обем и сложност в областта на 
гръдната хирургия. Освен посочените изисквания 
началникът на клиника трябва да притежава 
образователна и научна или научна степен. 
3.2.3. За качествени медицински грижи за 
болните се препоръчва съотношение 1:2 меж­
ду лекари и медицински сестри в клиника/
отделение по гръдна хирургия или минимум 12 
специалисти по здравни грижи. Препоръчително 
е допълнителното повишаване на квалифика­
цията с участие в продължаващо медицинско 
обучение. Старшата медицинска сестра трябва 
да е с образователно-квалификационна степен 
„бакалавър“ или „магистър“ по специалността 
„Управление на здравните грижи“.
3.2.4. Другите специалисти, участващи в 
лечебния процес, като анестезиолози, специа­
листи по образна диагностика, специалист по 
обща и клинична патология и специалисти по 
инвазивна диагностика, трябва да отговарят на 
изискванията, регламентирани в съответните 
медицински стандарти.
3.2.5. Допълнителни условия за осигуряване 
на високо качество в областта на гръдната хи­
рургия – прилагат се разпоредбите на раздел „Б. 
Второ ниво на компетентност“, т. 3.2.1.4.
3.3. Изисквания към процеса на осъществя­
ване на дейността.
3.3.1. Изисквания за вида и обема медицински 
дейности. В структурата от трето ниво на компе­
тентност се извършват всички видове оперативни 
интервенции в областта на гръдната хирургия; 
планова и спешна „много голяма“, „голяма“ и 
„средна“ торакална хирургия съгласно опреде­
лените по сложност групи – I, II и III, както и 
еднодневна торакална хирургия.
3.3.2. В клиниката/отделението по гръдна 
хирургия от трето ниво на компетентност се 
диагностицира и лекува следната патология:
3.3.2.1. посочените в раздел „Б. Второ ниво 
на компетентност“, т. 3.3.2;
3.3.2.2. С 15 – Злокачествени новообразувания 
на хранопровода; С 33 – Злокачествени ново­
образувания на трахеята; С 34 – Злокачествени 
новообразувания на бронхите и белия дроб; 
С 37 – Злокачествени новообразувания на тимуса; 
С 38 – Злокачествени новообразувания на сърцето, 
медиастинума и плеврата; С 39 – Злокачествени 
новообразувания с други и неточно определени 
локализации на дихателните органи и гръдния кош.
3.3.3. Описание на диагностично-лечебни 
процедури (списък на операциите) в областта 
на гръдната хирургия, които се извършват в 
отделението/клиниката по гръдна хирургия от 
трето ниво на компетентност: 
3.3.3.1. Операции с „много голям“ обем и слож­
ност, високоспециализирана хирургия (I група): 
3.3.3.1.1. Реконструктивни и пластични опе­
рации на трахеобронхиалното дърво със или без 
белодробна резекция;
3.3.3.1.2. Разширени пулмонектомия или час­
тични резекции на белия дроб (екстраплеврална, 
с интраперикардна обработка на съдовете и/или 
резекция на съседни органи и структури);
3.3.3.1.3. Сегментна резекция на белия дроб; 
3.3.3.1.4. Едноетапни двустранни белодроб­
ни операции с последователни торакотомии, 
„clamshell“ разрез, срединна стернотомия; 
3.3.3.1.5. Стернолапаротомия за едноетапна 
операция при двустранна белодробна ехино­
кокоза, съчетана с чернодробна ехинококоза и 
ехинококоза на слезката; 
3.3.3.1.6. Плевректомия с декортикация на 
белия дроб;